ประกาศธนาคารแห่งประเทศไทยประกาศธนาคารแห่งประเทศไทยเรื่องรายการย่อแสดงสินทรัพย์และหนี้สิน ๑.เหตุผลในการออกประกาศเนื่องด้วยมาตรฐานการบัญชีระหว่างประเทศ (InternationalAccounting Standard -IAS) ฉบับที่ ๓๙ เรื่อง การรับรู้และการวัดมูลค่าตราสารทางการเงินได้เริ่มมีผลบังคับใช้ในประเทศต่างๆแล้วเมื่อปี ๒๕๔๘ สำหรับประเทศไทยคาดว่า สภาวิชาชีพบัญชีจะกำหนดให้มีผลบังคับใช้ประมาณปี๒๕๕๑ มาตรฐานการบัญชีฉบับดังกล่าวจะมีส่วนที่เกี่ยวข้องกับการด้อยค่าของสินทรัพย์ทางการเงินโดยเฉพาะเงินให้สินเชื่อซึ่งเป็นสินทรัพย์หลักของธนาคารพาณิชย์กล่าวคือ ธนาคารพาณิชย์ต้องกันเงินสำรองเพื่อรองรับความเสียหายเมื่อมีข้อบ่งชี้ว่าลูกหนี้จะไม่สามารถชำระหนี้ได้เช่น ลูกหนี้ที่มีการค้างชำระต้นเงินหรือดอกเบี้ยเกินกว่า ๓ เดือน โดยธนาคารพาณิชย์ต้องกันเงินสำรองสำหรับผลต่างของยอดหนี้คงค้างกับมูลค่าปัจจุบันของกระแสเงินสดที่ธนาคารพาณิชย์คาดว่าจะได้รับจากลูกหนี้หรือผลต่างของยอดหนี้คงค้างกับมูลค่าปัจจุบันของกระแสเงินสดที่ธนาคารพาณิชย์คาดว่าจะได้รับจากการจำหน่ายหลักประกันซึ่งเงินสำรองที่ต้องกันดังกล่าวนั้น IAS ๓๙ อนุญาตให้ธนาคารพาณิชย์เลือกที่จะกันเป็นเงินสำรองสะสมไว้หรือตัดลูกหนี้ส่วนนั้นออกจากบัญชีเป็นหนี้สูญ วิธีใดก็ได้ตามที่เห็นว่าเหมาะสมเพื่อให้ธนาคารพาณิชย์มีการเตรียมความพร้อมในการปฏิบัติตามIAS ๓๙ ซึ่งคาดว่าจะมีผลใช้บังคับในประเทศไทยประมาณปี ๒๕๕๑ และเพื่อไม่ให้มีผลกระทบต่อฐานะการเงินของธนาคารพาณิชย์มากนักธนาคารแห่งประเทศไทยจึงได้ปรับปรุงประกาศธนาคารแห่งประเทศไทย เรื่องสินทรัพย์ที่ไม่มีราคาหรือเรียกคืนไม่ได้และสินทรัพย์ที่สงสัยว่าจะไม่มีราคาหรือเรียกคืนไม่ได้ของธนาคารพาณิชย์ โดยกำหนดให้ธนาคารพาณิชย์ทยอยกันเงินสำรองตามมาตรฐานการบัญชี ฉบับดังกล่าวภายในวันที่๓๑ ธันวาคม ๒๕๕๐ และเมื่อธนาคารพาณิชย์ได้กันเงินสำรองตามประกาศฉบับดังกล่าวแล้วให้ธนาคารพาณิชย์แสดงเงินให้สินเชื่อด้อยคุณภาพ(Non-Performing Loans ) ด้วยยอดคงค้างหักด้วยค่าเผื่อหนี้สงสัยจะสูญของเงินให้สินเชื่อด้อยคุณภาพทั้งหมดตามที่ธนาคารแห่งประเทศไทยกำหนดเพื่อให้สามารถสะท้อนความเสี่ยงที่แท้จริงของเงินให้สินเชื่อด้อยคุณภาพทั้งหมดของธนาคารพาณิชย์ได้๒.อำนาจตามกฎหมายธนาคารแห่งประเทศไทยอาศัยอำนาจตามความในมาตรา ๑๕ แห่งพระราชบัญญัติการธนาคารพาณิชย์พ.ศ. ๒๕๐๕ ซึ่งแก้ไขเพิ่มเติมโดยพระราชบัญญัติการธนาคารพาณิชย์ (ฉบับที่ ๒) พ.ศ. ๒๕๒๒ออกข้อกำหนดเกี่ยวกับการจัดทำและประกาศรายการย่อแสดงสินทรัพย์ และหนี้สินตามที่กำหนดในประกาศฉบับนี้๓.ขอบเขตการบังคับใช้ประกาศฉบับนี้ให้ใช้บังคับกับธนาคารพาณิชย์ตามกฎหมายว่าด้วยการธนาคารพาณิชย์ทุกธนาคาร๔.เนื้อหา๔.๑ ให้ยกเลิกประกาศธนาคารแห่งประเทศไทย เรื่อง รายการย่อแสดงสินทรัพย์และหนี้สิน ลงวันที่ ๑ ธันวาคม ๒๕๔๖๔.๒ ให้ธนาคารพาณิชย์ปิดประกาศรายการย่อแสดงสินทรัพย์และหนี้สินณ วันสิ้นเดือนของทุกเดือนไว้ในที่เปิดเผย ณ สำนักงานทุกแห่ง และจัดส่งให้ธนาคารแห่งประเทศไทยภายในวันที่ยี่สิบเอ็ดของเดือนถัดไป ดังนี้(๑) ธนาคารพาณิชย์ซึ่งเป็นบริษัทมหาชนจำกัดที่จดทะเบียนในประเทศไทยให้จัดทำรายการย่อแสดงสินทรัพย์และหนี้สินตามแบบ ธ.พ. ๑.๑ ที่แนบท้ายประกาศนี้(๒) ธนาคารพาณิชย์ซึ่งเป็นสาขาของธนาคารต่างประเทศให้จัดทำรายการย่อแสดงสินทรัพย์และหนี้สินตามแบบ ธ.พ. ๑.๒ ที่แนบท้ายประกาศนี้๔.๓ ให้ธนาคารพาณิชย์ประกาศรายการย่อแสดงสินทรัพย์และหนี้สินณ วันสิ้นเดือนของเดือนสุดท้ายของไตรมาส คือ เดือนมีนาคม มิถุนายน กันยายน และ ธันวาคมในหนังสือพิมพ์รายวันอย่างน้อย ๑ ฉบับ ภายในวันที่ยี่สิบเอ็ดของเดือนถัดไป๕.[๑]วันเริ่มต้นใช้บังคับประกาศฉบับนี้ให้ใช้บังคับตั้งแต่รายงาน ณ วันสิ้นเดือนธันวาคม๒๕๔๙ เป็นต้นไปประกาศณ วันที่ ๗ ธันวาคม พ.ศ. ๒๕๔๙ธาริษาวัฒนเกสผู้ว่าการธนาคารแห่งประเทศไทย[เอกสารแนบท้าย]๑. แบบ ธ.พ. 1.1๒. คำอธิบายการจัดรายการแสดงสินทรัพย์และหนี้สิน(ธ.พ. 1.1)(ดูข้อมูลจากภาพกฎหมาย)วัชศักดิ์/ผู้จัดทำ๒๖ธันวาคม ๒๕๔๙[๑]ราชกิจจานุเบกษา เล่ม ๑๒๓/ตอนพิเศษ ๑๓๑ ง/หน้า ๔๗/๒๐ ธันวาคม ๒๕๔๙